
 CONSILIUL LOCAL AL MUNICIPIULUI


     S I G H I Ş O A R A

H O T Ă R Â R E A  NR. 48






        din 29 martie 2012

privind prelungirea  unor contracte de închiriere

Consiliul Local al Municipiului Sighişoara;

Având în vedere expunerea de motive a Primarului municipiului cu propunerea de prelungire a unor contracte de închiriere;

Având în vedere cererile adresate Primăriei Municipiului Sighişoara de către beneficiarii unor contracte de închiriere, având ca obiect terenuri agricole, un teren ocupat de tarabă şi un amplasament pe care este montat un aparat tip dozator cafea, prin care aceştia solicită prelungirea acestor contracte, ale căror termene vor expira la data de 31.03.2012, respectiv la data19.04.2012;

Având în vedere clauza din contractele de închiriere, ale căror termene vor expira la data de 31.03.2012, respectiv la data de 19.04.2012,  care prevede că la expirarea termenului, proprietarul/ administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere că prin prelungirea contractelor de închiriere, nu sunt afectate planurile de sistematizare şi că bunurile închiriate nu fac obiectul Legii nr. 10/2001 republicată, cu modificările şi completările  ulterioare şi al Legii nr. 247/2005;

Având în vedere prevederile art. 555 – 566, art.  858 - 865 şi art. 1777 – 1823 din Legea nr. 287/2009 privind Codul civil, republicat;
Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că prin prelungirea contractelor de închiriere se aduc venituri suplimentare la bugetul local;
Având în vedere Raportul de specialitate comun al Arhitectului Sef si Direcţiei Administrarea Patrimoniului,  prin care se propune aprobarea prelungirii contractelor de închiriere,  îndeplinindu-se prevederile legale;

Având în vedere avizele favorabile ale tuturor comisiilor pe domenii de specialitate;

În baza art. 36 (2) lit. „c” şi (5) lit. „a” şi „b”, art. 45 (3), art. 115 (1) lit. „b’’ şi 123 (1) din Legea nr. 215/2001, Legea Administraţiei Publice Locale, republicată, cu modificările şi completările ulterioare;

H O T Ă R Ă Ş T E:
Art.1. Se aprobă prelungirea contractului de închiriere nr. 1004/2007, încheiat cu Zolog Adrian Ioan,  având ca obiect terenul agricol - grădină, în suprafaţă de 482 mp., situat în Municipiul Sighişoara, str. Andrei Şaguna, nr. 8B,  a cărui termen  expiră la data de 31.03.2012.

Chiria este cea stabilită prin contractul de inchiriere şi va fi indexată cu indicele de inflaţie anual.

Perioada pentru care se aprobă prelungirea contractului de închiriere este de 5 (cinci) ani.

Prelungirea contractului de închiriere se va face prin act adiţional.
 Art.2. Se aprobă prelungirea contractului de închiriere nr. 1015/2007, încheiat cu Fulop Bela, având ca obiect terenul agricol - grădină, în suprafaţă de 482 mp., situat în Municipiul Sighişoara, str. Andrei Şaguna, nr. 8B,  a cărui termen  expiră la data de 31.03.2012.

Chiria este cea stabilită prin contractul de inchiriere şi va fi indexată cu indicele de inflaţie anual.

Perioada pentru care se aprobă prelungirea contractului de închiriere este de 5 (cinci) ani.

Prelungirea contractului de închiriere se va face prin act adiţional.

Art.3. Se aprobă prelungirea contractului de închiriere nr. 47/2011, încheiat cu I.F. Levai Irina având ca obiect terenul pentru amenajarea unui spaţiu (tarabă), în suprafaţă de 11,67 mp., situat în Municipiul Sighişoara, str. Târnavei, nr. 29 - 31 (piaţa agroalimentară)  a cărui termen  expiră la data de 19.04.2012.

Chiria este cea stabilită prin contractul de inchiriere şi va fi indexată cu indicele de inflaţie semestrial.

Perioada pentru care se aprobă prelungirea contractului de închiriere este de 1 (un) an.

Prelungirea contractului de închiriere se va face prin act adiţional.
Art.4. Se aprobă prelungirea contractului de închiriere nr.194/2010, aşa cum a fost modificat şi completat prin actul adiţional nr. 1/2011, încheiat cu S.C. Aledra Distrib S.R.L. având ca obiect amplasamentul, în suprafaţă de 1 mp., situat la parterul clădirii Primăriei Municipiului Sighişoara din str. Muzeului, nr. 7, pe care este montat un aparat tip dozator cafea, a cărui termen expiră la data de 31.03.2012.

Chiria este cea stabilită prin contractul de închiriere şi va fi indexată cu indicele de inflaţie semestrial.

Perioada pentru care se aprobă prelungirea contractului de închiriere este de 1 (un) an.

Prelungirea contractului de închiriere se va face prin act adiţional.
Art.5. Primarul municipiului, Direcţia Administrarea Patrimoniului, Direcţia Economică şi Arhitectul Şef  se încredinţează cu ducerea la îndeplinire a prezentei.



PRESEDINTE DE SEDINTA, 






Sorin-Virgil Savu









Contrasemneaza:






             


Secretarul municipiului,










Cristina Bîrsan

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Direcţia ad-rea patrimoniului ;

1 ex. Arhitect şef ;

1 ex. Direcţia economică ;

11 ex.BC/FM

